Avalon av Roxy Music

Avalon er det åttande og siste studioalbumet til det engelske rockebandet Roxy Music. Det kom ut i mai 1982 og vart spelt inn i 1981-82 i Compass Point Studios i Nassau i Bahamas. Albumet vert generelt rekna som høgdepunktet i den glattare, meir vaksne stilen frå den siste perioden til bandet. Det vart ein stor kommersiell suksess og nådde toppen av den britiske albumlista (tre veker) og låg på albumlista i over eitt år. I Noreg låg albumet heile 12 veker på førsteplassen. Sjølv om det berre nådde 53. plass på den amerikanske albumlista, er albumet det einaste albumet deira som har selt til platinaplate i USA. 

Den første singelen «More Than This» kom ut før albumet og nådde sjetteplassen i Storbritannia og Australia, og ein andreplass i Noreg. Tittelsporet vart gjeven ut som den andre singelen frå albumet og denne nådde Topp 20 i Storbritannia. Ein tredje song, «Take a Chance With Me» med ein nymiksa versjon av albumsongen «The Main Thing» som B-side, nådde 26. plass i Storbritannia og vart den siste hitsingelen til bandet i heimlandet. I USA klarte «More Than This» (nr. 103) og «Take a Chance With Me» (nr. 104) så vidt å misse topp 100 på singellista. 

Bakgrunn og produksjon
Bryan Ferry byrja å arbeide på songane for Avalon medan han budde i Crumlin Lodge på vestkysten av Irland. Ferry var der med kjærasten sin Lucy Helmore, som vart kona hans i 1983. På plateomslaget kan ein sjå den same innsjøen som ein kan sjå frå hytta dei budde i.Rigby, Jonathan. Roxy Music: Both Ends Burning. 2005 p. 243, Reynolds & Hearn Ltd,  Phil Manzanera har sagt om albumet: «For Avalon er 90 % av det skriven i studio. Albumet var eit produkt av at me fullstendig endra arbeidsmetodane våre. For å vere ærleg, for dei siste tre albuma var det mykje dop tilgjengeleg, som var bra og dårleg. Det skapte mykje paranoia og mykje fjerne ting.» Bryan Ferry sa «Eg har ofte tenkt at eg skulle lage eit album der songane er bundne saman i same stil som West Side Story, men det verka alltid så strevsamt å arbeide på den måten. Så i staden for hadde eg desse ti dikta, eller novellene, som som med litt meir arbeid kunne gjerast om til ein roman. Avalon er ein del av soga om Kong Arthur og er ein særs romantisk sak, då Kong Arthur døyr og dronninga frakta han over til Avalon, som er ei slags forheksa øy. Det er den ultimate romantinske fantasistaden.»

Phil Manzanera har sagt om tittelsporet, «Avalon», «Då me spelte inn det tredje eller fjerde albumet i London, arbeidde me ofte i same studioet som Bob Marley, som var i etasjen under og laga alle desse kjende albuma. Det måtte berre smitte over ein stad.» Rhett Davies fortalte soga om korleis songen vart til: «Med songen 'Avalon' måtte me spele inn heile songen på nytt mot slutten av albumet. Me heldt faktisk på å mikse albumet, og versjonen av songen som me hadde laga fungerte rett og slett ikkje. Så medan me miksa, spelte me inn heile songen med ein heilt annan groove. Me var ferdig den siste helga me miksa. Me la til noko perkusjon og så nokre trommer, og så på sundag, då det var roleg i studioet, brukte dei å la lokale band komme inn og spele inn demoar. Bryan og eg drog ut for ein kaffi, og me høyrde ei jente syngje i studioet ved sidan av. Det var eit band frå Haiti som hadde kome inn for å spele inn nokre demoar, og Bryan og eg såg på kvarandre og sa 'For ei fantastisk røyst!' Det viste seg å vere Yanick Étienne, som song alle dei høge tonane på 'Avalon'. Ho kunne ikkje eit ord engelsk. Kjærasten hennar, som var bandmanager, kom inn og omsette. Og så miksa me songen dagen etter.»

I 2003 gav Virgin ut Avalon på Hybrid Super Audio CD med ny 5.1-kanals kringlyd produsert av Rhett Davies og Bob Clearmountain. 

Plateomslag
Plateomslaget til albumet vart designa av Peter Saville. Sjølv om det ikkje var like opplagt som på tidlegare album, fortsette Avalon tradisjonen med å ha kvinner på framsida av Roxy Music-album. Kvinna var kjærasten (og kort tid etter kona) til Ferry, Lucy Helmore, med ein mellomalderhjelm og ein falk på handa. Meininga var å sende tankane til den siste reisa til Kong Arthur til Avalon.

Mottaking

I 1982 vart Avalon stemd fram til det 11. beste albumet det året av ei rekkje kritikarar. Lista vart trykt i The Village Voice. I 1989 vart albumet rangert på 31. plassen av Rolling Stone på lista dei over dei 100 beste albuma i 1980-åra. I 1993 inkluderte Entertainment Weekly plata på 25. plassen på lista deira over dei 100 beste elsk-eller-hat-CD-ane. I 2000 vart albumet stemt fram til 187. plassen i boka til Colin Larkin kalla All Time Top 1000 Albums. I 2003 vart albumet rangert på 307. plassen av Rolling Stone på lista deira over dei 500 beste albuma gjennom tidene. Det var den høgaste av fire Roxy Music-album på lista (etter Siren på 371. plassen, Country Life på 387. plassen og For Your Pleasure på 394. plassen). Avalon og Country Life var ikkje med på den reviderte lista frå 2012, men Avalon vart henta inn att på ein 336. plass på den oppdaterte lista frå 2020. I 2012 førte Slant Magazine albumet på 45. plassen på lista si over dei beste albuma frå 1980-åra.

Albumet har som regel alltid fått god kritikk. I ei melding for Rolling Stone skreiv Kurt Loder: «Avalon tar lang tid før det slår inn, men når det endeleg skjer, så er det eit bra album. Bryan Ferry opptrer som ein merkverdig uttrykksfull klaverspelar og songar som med sine kjende manerar har underordna seg i ein rik, velvillig sjølvsikkerheit. Og Andy Mackay skin i ei rekkje roller (obo-meditasjon hans på på Ferry sin 'Tara' er særskild deilig). Ti år etter debuten har Roxy Music mjukna opp: sporadiske sterke pianoakkorder i 'While My Heart Is Still Beating', som minnar om den mektige stemninga i 'A Song for Europe', men lyden er mjukare, meir draumeaktig og mindre bestemt dramatisk no. Låtskrivinga til Ferry har derimot sjeldan verka sterkare.»

Mark Coleman i The New Rolling Stone Album Guide gav plata 4,5 av 5 stjerner og skreiv «denne stramme, vakre songsamlinga representerer eit modent høgdepunkt. Den kontrollerte, kaotiske og intense kvaliteten i dei tidlege albuma er heilt borte, og Manzanera og Mackay gjev berre skjelettgitar og saksofonlinjer. Ferry fyller ut detaljane, skaper lagdelte synthlandskap rundt sine tragiske scenariar og melodiske drøvtyggingar. Den gjennomgripande innverkanden til Avalon på den britiske popscenen på 80-talet kan ikkje overvurderast. Statusen til Roxy Music blir ytterlegare forsterka av at dei ikkje gav ut eit nyare comeback-album. Så langt, i alle fall.»DeCurtis, Anthony (Ed.). «Roxy Music». The New Rolling Stone Album Guide. 1992. p. 607 Spin Alternative Record Guide gav Avalon ni av ti: «Avalon er eit av tidenes beste kline-inferno, ein synthbasert versjon av Al Green-plata Call Me, Van Morrison sitt Moondance og João Gilberto sitt Amoroso.»

Innhald

Medverkande
Roxy Music
 Bryan Ferry – solovokal, klaverinstrument; gitarsynthesizer
 Phil Manzanera – sologitar
 Andy Mackay – saksofon

Andre medverkande
 Neil Hubbard – gitar
 Alan Spenner – bassgitar (på spor 1, 3, 4, 5, 6, 8 og 10)
 Neil Jason – bassgitar (på spor 2, 6, 7 & 9)
 Paul Carrack – piano (på spor 8)
 Andy Newmark – trommer (alle spor utanom 8 og 10)
 Rick Marotta – trommer (på spor 8)
 Jimmy Maelen – perkusjon (på spor 1, 2, 3, 5, 7 og 9)
 Kermit Moore – cello (på spor 8)
 Fonzi Thornton – korvokal (på spor 1, 2, 3, 5, 6, 7 og 9)
 Yanick Étienne – korvokal (på spor 3)

Produksjon
 Rhett Davies – plateprodusent
 Roxy Music – produsent
 Peter Revill – assisterande produsent
 Ian Little – assisterande produsent
 Benjamin Arbiter – assisterande produsent
 Barry Bongiovi – assisterande produsent
 Colin Good – assisterande produsent
 Bob Clearmountain –  lydteknikar; miksing
 Michael Boddy – arkivering

Singlar
 «More Than This» / «India» (mars 1982) (nr. 6 UK, nr. 6 AUS, nr. 2 NOR, nr. 6 SWI, nr. 8 FRA, nr. 17 SWE, nr. 24 GER, nr. 24 NED, nr. 32 ITA)
 «Avalon» / «Always Unknowing» (juni 1982) (nr. 13 UK, nr. 22 AUS)
 «Take a Chance With Me» / «The Main Thing (Remix)» (eptember 1982) (nr. 26 UK)

Salslister

Vekeslister
Liste (1982)PlasseringAustralske album (Kent Music Report)1Kanadiske album (RPM)1Den franske albumlista (SNEP)4

Årslister
Liste (1982)PlasseringAustralske album (Kent Music Report)5Kanadiske album (RPM)4Nederlandske album (Album Top 100)5Tyske album (Offizielle Top 100)23New Zealand Albums (RMNZ)4UK Albums (OCC)Rees; Lazell; Jones (1983). «The Top 100 UK Albums». pp. 82–83.9

Salstrofé og salstal

Kjelder
Denne artikkelen bygger på «Avalon (album)» frå ,  den 6. april 2011 og 22. juli 2021. 
 oppgav desse kjeldene: 

Kategori:Roxy Music-album
Kategori:Musikkalbum frå 1982
Kategori:Album produserte av Rhett Davies
Kategori:Warner Bros. Records-album
Kategori:Polydor Records-album
Kategori:E.G. Records-album
Kategori:Reprise Records-album
Kategori:Virgin Records-album
 336
Kategori:Nummer-ein-album i Australia
Kategori:Nummer-ein-album i Canada
Kategori:Nummer-ein-album i Nederland
Kategori:Nummer-ein-album i New Zealand
Kategori:Nummer-ein-album i Sverige
Kategori:Nummer-ein-album i Storbritannia